Diari Oficial de la Generalitat Valenciana


Sumari del DOGV 8718, del 16-01-2020 (2020/246)

RESOLUCIÓ de 23 de desembre de 2019, del director general de l'Institut Valencià de la Joventut, per la qual s'accepta la renúncia d'una beca per a la realització de pràctiques professionals en l'Institut Valencià de la Joventut i és substituïda.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8718

Data del DOGV
:   16-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/246


Data del document
:   23-12-2019

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 23 de desembre de 2019, del director general de l'Institut Valencià de la Joventut, per la qual s'accepta la renúncia d'una beca per a la realització de pràctiques professionals en l'Institut Valencià de la Joventut i és substituïda. [2020/246]  
Per mitjà de la Resolució de 25 de novembre de 2019, del director general l'Institut Valencià de la Joventut, es van concedir tres beques per a realització de pràctiques professionals en l'Institut Valencià de la Joventut (IVAJ), (DOGV 8690, 03.12.2019).  
Paula Torricos Forment, amb DNI \*\*6906\*\*A, que va ser nomenada becària per a la realització de pràctiques professionals per a persones graduades o llicenciades en Turisme per la mateixa Resolució de 25 de novembre de 2019, hi va presentar la renúncia.  
D'acord amb l'article 10 de l'Ordre 6/2018, de 23 de maig, de la Vicepresidència i Conselleria d'Igualtat i Polítiques Inclusives, per la qual s'aproven les bases que regulen les beques per a la realització de pràctiques professionals en l'Institut Valencià de la Joventut, aplicable al present supòsit, va ser substituïda per Olga Mahiques Hernández, amb DNI \*\*4592\*\*L, servint-se per a això de la borsa de reserva que va ser constituïda en el punt tercer de la mencionada resolució.  
  
En data 16 de desembre de 2019, Olga Mahiques Hernández hi ha presentat, així mateix, la renúncia expressa amb efectes d'aquella mateixa data.  
En aplicació de l'anterior i a la vista de la borsa de reserva constituïda, prioritzada per ordre de puntuació, s'ha cridat per a la substitució Patricia Castellet Berja, amb DNI \*\*4928\*\*Y, que accepta el nomenament i començarà a gaudir la beca el 13 de gener de 2020.  
  
Per tot això, resolc  
  
Primer  
Acceptar la renúncia d'Olga Mahiques Hernández, amb DNI \*\*4592\*\*L, com a beneficiària de la beca per a la realització de pràctiques professionals per a persones graduades o llicenciades en Turisme.  
  
Segon  
Nomenar becària Patricia Castellet Berja, amb DNI \*\*4928\*\*Y, per a la realització de pràctiques professionals per a persones graduades o llicenciades en Turisme en les dependències de l'IVAJ, amb efectes de 13 de gener de 2020.  
  
Contra aquesta resolució, que posa fi a la via administrativa, es podrà interposar potestativament un recurs de reposició davant de l'òrgan que ha dictat l'acte, en el termini d'un mes comptat des de l'endemà de la publicació, de conformitat amb el que preveuen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, conforme amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que les persones interessades puguen fer ús de qualsevol altra via que consideren oportuna.  
  
València, 23 de desembre de 2019.- El director general de l'IVAJ. Jesús Martí Nadal.